**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 27.02.2016.**

**SKRAĆENI ZAPISNIK**

**SA 214. SJEDNICE UPRAVNOG VIJEĆA JU KAMENJAK**

Održane dana 27. veljače 2016. godine u 12:35 sati.

Prisutni: Tea Gobo, Vlasta Iveša Mihovilović, Matija Medica, Goran Peruško, Ljubomir Mezulić,

Odsutni:

Ostali: ravnateljica Maja Šarić, zapisničarka Greta Pavić

D N E V N I R E D

1. Ponuda za izradu knjige flore Kamenjaka
2. Ponuda istraživanje vretenaca
3. Osmišljavanje izložbenog postava o „rakima“
4. Ponuda za nadopunu poučne staze kod vidikovca na Kamenjaku
5. Ponuda za istraživanje faune pauka na Donjem i Gornjem Kamenjaku
6. Ponuda istraživanje Natura 2000 lokaliteta Špilja na Gradini
7. Osmišljavanje itinerara šetnice o tradiciji i poljoprivredi
8. Ponuda istraživanje gljiva na Donjem i Gornjem Kamenjaku
9. Ponuda istraživanje šišmiša
10. Plan nabave za 2016. godinu
11. Razno

Predsjednica Upravnog vijeća JU Kamenjak otvara sjednicu i predlaže dnevni red. Usvaja se dnevni red.

Za: 5 Protiv:0

**AD.1. Ponuda za izradu knjige flore Kamenjaka**

Cilj izrade knjige je jačanje percepcije biljnoga svijeta i njegova značenja za život čovjeka, koja je izuzetno površna, te je izrada stručne publikacije - knjige o biljnoj raznolikosti te o načinima očuvanja prirodnih i zaštićenih vrijednosti ovog područja vrlo dobra mogućnost šire edukacije. Ulaskom

Republike Hrvatske u Europsku uniju pojačan je značaj zaštite i održivosti rijetkih i

endemičnih biljnih vrsta te posebno istarskih orhideja čijom brojnošću Punta - Kamenjak tako

obiluje.

Nakon rasprave, vijeće jednoglasno usvaja prijedlog ponude u neto iznosu 45.000,00 kuna.

Za: 5 Protiv: 0

**AD.2. Ponuda istraživanje vretenaca**

Ciljevi istraživanja su:

-doprinos poznavanju vretenaca na Kamenjaku kako bi se dobiveni podaci mogli koristiti u svrhu zaštite te izradu edukativnih materijala, ali također i za provođenje monitoring programa,

- analiza faune vretenaca,

-educiranje djece o važnosti, značaju i ulozi vretenaca u ekosustavu u sklopu edukativne radionice i predavanja

-prikupiti fotodokumentaciju faune vretenaca koja će se moći koristiti za izradu edukativnih materijala.

Nakon rasprave i traženja da se troškovi realizacije projekta gdje je moguće smanje, vijeće jednoglasno usvaja prijedlog ponude od 40.391,00 kuna.

Za: 5 Protiv: 0

**AD.3. Osmišljavanje izložbenog postava o „rakima“**

Vijeće traži da se održi prezentacija projekta.

**AD.4. Ponuda za nadopunu poučne staze kod vidikovca na Kamenjaku**

Vijeće razmatra ponudu te se nakon rasprave jednoglasno usvaja u iznosu 41.925,00 kuna.

Za: 5 Protiv: 0

**AD.5. Ponuda za istraživanje faune pauka na Donjem i Gornjem Kamenjaku**

Cilj istraživanja:

* Inventarizirati faunu pauka na različitim staništima značajnih krajobraza Gornji Kamenjak i Donji Kamenjak i Medulinski Arhipelag.
* Istražiti raznolikost faune pauka među staništima te odrediti kvalitativni i kvantitativni sastav istražene faune.
* Izraditi bazu podataka o fauni pauka na području Značajnih krajobraza.
* Na temelju dobivenih podataka o paucima, napraviti procjenu stanja očuvanosti staništa te dati preporuke za upravljanje staništima.

Nakon rasprave i uz traženje da se troškovi realizacije projekta gdje je moguće smanje, prvenstveno stavke administrativnih troškova, vijeće jednoglasno prihvaća ponudu u iznosu 31.447,50 kuna.

 Za: 5 Protiv: 0

**AD.6. Ponuda istraživanje Natura 2000 lokaliteta Špilja na Gradini**

Cilj istraživanja:

* Definiranje tipova podzemnih staništa, njihovih ekoloških i mikroklimatskih
obilježja te pripadajućih organizama
* Utvrđivanje trenutačnog stanja Špilje na Gradini s obzirom na podzemnu faunu beskralješnjaka
* Izrada popisa podzemne faune beskralješnjaka
* Analiza faune – opis rasprostranjenosti vrsta, analiza utvrđenih svojti s obzirom na ekološku klasifikaciju te s obzirom na ugrožene, rijetke, endemične i potencijalno nove svojte
* Izrada fotografija staništa te makrofotografija i makro videosnimaka podzemnih životinja
* Utvrđivanje stupnja ugroženosti  i prijedlog mjera zaštite staništa i faune špilje

Nakon rasprave i uz traženje da se troškovi realizacije projekta gdje je moguće smanje, vijeće jednoglasno prihvaća ponudu u iznosu 32.440,00 kuna.

Za: 5 Protiv: 0

**AD.7. Osmišljavanje itinerara šetnice o tradiciji i poljoprivredi**

Vijeće traži da udruga održi prezentaciju projekta.

**AD.8. Ponuda istraživanje gljiva na Donjem i Gornjem Kamenjaku**

Vijeće traži da se troškovnik ponude da na ponovnu kontrolu.

**AD.9. Ponuda istraživanje šišmiša**

Ponuda bi obuhvaćala praćenje stanja kolonije šišmiša u Šćuzi i prijedlozi zaštite istih.

Nakon rasprave, vijeće jednoglasno prihvaća ponudu u iznosu 23.200,00 kuna.

Za: 5 Protiv: 0

**AD.10. Plan nabave za 2016. godinu**

Stručna suradnica za financije dostavila je Upravnom vijeću Plan nabave za 2016. godinu na znanje.

**AD.11. Razno**

Vijeće predlaže da se prikupe ponude za kupovinu solarne kamere. Kamera će se instalirati kod lokve na D. Kamenjaku kao i na razna područja na Kamenjaku.

Prijedlog člana UV gdina Gorana Peruška je da se napiše obavijest o pravima i obvezama vlasnika parcela na području kojim upravlja Javna ustanova Kamenjak.

Prijedlog vijeća da se sazove sastanak između Lovačkog društva Istra, TZOM i Javne ustanove Kamenjak kako bi se dogovorili kuda će ići biciklistička staza i prosjeci.

Predsjednica Upravnog vijeća zatvara sjednicu.

Sjednica je završena u 14:00

Zapisničarka Predsjednica Upravnog

Greta Pavić vijeća JU Kamenjak

 Tea Gobo

SAŽETAK DONESENIH ODLUKA I NALOŽENIH RADNJI, S ROKOVIMA IZVRŠENJA:

* Odluka kojom se prihvaća ponuda Istarskog botaničkog društva, Trgovačka 45, Vodnjan, u ukupnom neto iznosu 45.000,00 kuna, za izradu knjige „Biljni svijet Punte-Kamenjaka“ – usvojeno
* Odluka kojom se prihvaća ponuda Hrvatskog herpetološkog društva-Hyla, Lipovac i kbr.7, Zagreb, u ukupnom bruto iznosu 40.391,00 kuna, za izvedbu projekta pod nazivom „Praćenje naseljavanja faune vretenaca na novoobnovljenoj lokvi na Donjem Kamenjaku-usvojeno
* Odluka kojom se prihvaća ponuda tvrtke Promo zona j.d.o.o.. Modrušanov prilaz 17, Pula, u ukupnom bruto iznosu 41.925,00 kuna, za nadopunu poučne staze kod vidikovca na Kamenjaku-usvojeno
* Odluka kojom se prihvaća ponuda Hrvatskog arahnološkog društva „Narcis Damin“-HARD, Gajščak 4A, Zagreb, u ukupnom neto iznosu 31.447,50 kuna, za istraživanje zajednice pauka (Araneae) značajnih krajobraza Gornji Kamenjak i Donji Kamenjak i medulinski arhipelag-usvojeno
* Odluka kojom se prihvaća ponuda Hrvatskog biospeleološkog društva, Demetrova 1, Zagreb, u ukupnom bruto iznosu 32.440,00 kuna, za biospeleološko istraživanje i monitoring špilje na gradini kod Premanture-usvojeno
* Odluka kojom se prihvaća ponuda Hrvatskog prirodoslovnog muzeja, Demetrova 1, Zagreb, u ukupnom neto iznosu 23.200,00 kuna, za istraživanje „Praćenja stanja kolonija šišmiša u Šćuzi i prijedlozi zaštite“ - usvojeno